

REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKO VIJEĆE

KLASA: 400-01/19-01/21

URBROJ: 2186-06-01/19-16

Petrijanec, 16. svibnja 2019.

Na temelju članka 72. stavka 1. Zakona o komunalnom gospodarstvu (»Narodne novine«, broj 68/18 i 110/18) i članka 28. Statuta Općine Petrijanec (»Službeni vjesnik Varaždinske županije«, broj 16/13 i 52/17), Općinsko vijeće Općine Petrijanec na 17. sjednici održanoj dana 16. svibnja 2019. godine, donosi

1. **IZMJENE I DOPUNE**

**Programa održavanja komunalne infrastrukture na području Općine Petrijanec**

**za 2019. godinu**

**Članak 1.**

Programom održavanja komunalne infrastrukture na području Općine Petrijanec za 2019. godinu (»Službeni vjesnik Varaždinske županije« broj 80/18), u skladu s predvidivim sredstvima i izvorima financiranja, određuju se poslovi i radovi na održavanju objekata i uređaja komunalne infrastrukture, koji se podrazumijevaju pod obavljanjem komunalnih djelatnosti.

**Članak 2.**

Komunalne djelatnosti kojima se osigurava održavanje komunalne infrastrukture su slijedeće:

1. **ODRŽAVANJE NERAZVRSTANIH CESTA**

Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata cesta, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

1. **ODRŽAVANJE JAVNIH POVRŠINA NA KOJIMA NIJE DOPUŠTEN PROMET MOTORNIH VOZILA**

Pod održavanjem javnih površina na kojima nije dopušten promet motornih vozila podrazumijeva se održavanje i popravci tih površina kojima se osigurava njihova funkcionalna ispravnost.

1. **ODRŽAVANJE GRAĐEVINA JAVNE ODVODNJE OBORINSKIH VODA**

Pod održavanjem građevina javne odvodnje oborinskih voda podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.

1. **ODRŽAVANJE JAVNIH ZELENIH POVRŠINA**

Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

1. **ODRŽAVANJE GRAĐEVINA I UREĐAJA JAVNE NAMJENE**

Pod održavanjem građevina i uređaja javne namjene podrazumijeva se održavanje, popravci i čišćenje tih građevina, uređaja i predmeta.

1. **ODRŽAVANJE GROBLJA I KREMATORIJA UNUTAR GROBLJA**

Pod održavanjem groblja i krematorija unutar groblja podrazumijeva se održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja.

1. **ODRŽAVANJE ČISTOĆE JAVNIH POVRŠINA**

Pod održavanjem čistoće javnih površina podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu jedinice lokalne samouprave.

1. **ODRŽAVANJE JAVNE RASVJETE**

Pod održavanjem javne rasvjete podrazumijeva se upravljanje i održavanje instalacija javne rasvjete, uključujući podmirivanje troškova električne energije, za rasvjetljavanje površina javne namjene.

**Članak 3.**

Sredstva za ostvarivanje Programa raspoređuju se za financiranje obavljanja komunalnih djelatnosti održavanja komunalne infrastrukture, sa I. izmjenama i dopunama kako slijedi:

|  |  |  |
| --- | --- | --- |
| **Aktivnost** | **Planirano u 2019.** | **I. izmjene i dopune** |
| 1. **ODRŽAVANJE NERAZVRSTANIH CESTA** | **175.000,00 kuna** | **175.000,00 kuna** |
| * sanacija poljskih puteva | 100.000,00 | 100.000,00 |
| * održavanje nerazvrstanih cesta, signalizacija | 75.000,00 | 75.000,00 |
| 1. **ODRŽAVANJE JAVNIH POVRŠINA NA KOJIMA NIJE DOPUŠTEN PROMET MOTORNIM VOZILIMA** | **45.000,00 kuna** | **60.000,00 kuna** |
| * uređenje javnih površina – nogometnih terena | 45.000,00 | 55.000,00 |
| * ostale komunalne usluge održavanja javnih površina | - | 5.000,00 |
| 1. **ODRŽAVANJE GRAĐEVINA JAVNE ODVODNJE OBORINSKIH VODA** | **70.000,00 kuna** | **60.000,00 kuna** |
| * odvodnja | 20.000,00 | 10.000,00 |
| * kapitalna pomoć kanalizacijskih mreža - održavanje | 50.000,00 | 50.000,00 |
| 1. **ODRŽAVANJE JAVNIH ZELENIH POVRŠINA** | **423.449,48 kuna** | **422.000,00 kuna** |
| * usluge uređenja i investicijskog održavanja zelenih površina | 207.000,00 | 200.000,00 |
| * naknade kućanstvima u podmirenju komunalnih rashoda | 10.000,00 | 10.000,00 |
| * kapitalna pomoć trgovačkim društvima | 170.000,00 | 170.000,00 |
| * ostale komunalne usluge | 33.449,48 | 40.000,00 |
| * uredski materijal – opomene za grobna mjesta | 3.000,00 | - |
| * uredski materijal – opomene - za održavanje površine | - | 2.000,00 |
| 1. **ODRŽAVANJE GRAĐEVINA, UREĐAJA I PREDMETA JAVNE NAMJENE** | **15.550,52 kuna** | **15.000,00 kuna** |
| * ostale komunalne usluge | 15.550,52 | 10.000,00 |
| * održavanje i ulaganja u uređaje i predmete javne namjene | - | 5.000,00 |
| 1. **ODRŽAVANJE GROBLJA I KREMATORIJA UNUTAR GROBLJA** | **6.000,00 kuna** | **13.000,00 kuna** |
| * održavanje groblja unutar groblja | 6.000,00 | 5.000,00 |
| * ostale komunalne usluge održavanja groblja | - | 5.000,00 |
| * materijalni rashod – obveze za održavanje groblja | - | 3.000,00 |
| 1. **ODRŽAVANJE ČISTOĆE JAVNIH POVRŠINA** | **239.454,43 kuna** | **254.454,43 kuna** |
| * održavanje javnih površina čišćenjem | 30.000,00 | 30.000,00 |
| * zakupnine za prijevoz smeća | 10.000,00 | 10.000,00 |
| * recikliraj profitiraj – pomoći za organizirano zbrinjavanje smeća | 454,43 | 454,43 |
| * zbrinjavanje otpada | 30.000,00 | 30.000,00 |
| * iznošenje i odvoz smeća | 19.000,00 | 19.000,00 |
| * zimsko održavanje | 100.000,00 | 90.000,00 |
| * kapitalna pomoć tvrtci Čistoća d.o.o. | 50.000,00 | 50.000,00 |
| * održavanje javne površine uz D2 | - | 25.000,00 |
| 1. **ODRŽAVANJE JAVNE RASVJETE** | **90.000,00 kuna** | **65.000,00 kuna** |
| * održavanje javnih površina D2 | 25.000,00 | - |
| * popravak javne rasvjete | 10.000,00 | 10.000,00 |
| * investicijsko održavanje javne rasvjete | 25.000,00 | 25.000,00 |
| * električna energija – javna rasvjeta | 30.000,00 | 30.000,00 |
| **UKUPNO** | **1.064.454,43 kuna** | **1.064.454.,43 kuna** |

Održavanje komunalne infrastrukture iz stavka 1. ovog članka financirati će se iz sredstava komunalne naknade, vodnog doprinosa, doprinosa za šume, naknade za priključak i ostalih nespomenutih prihoda po posebnim propisima.

**Članak 3.**

I. izmjene i dopune Programa održavanja komunalne infrastrukture na području Općine Petrijanec za 2019. godinu stupaju na snagu osmog dana od dana objave u »Službenom vjesniku Varaždinske županije«.

Predsjednik Općinskog vijeća

mr. sc. Martin Evačić, v. r.